CELEX: 32015R0805
Language: hu
Date: 2015-05-19 00:00:00
Title: A Bizottság (EU) 2015/805 végrehajtási rendelete (2015. május 19.) egyes áruk Kombinált Nómenklatúra szerinti besorolásáról

23.5.2015   
            
            
               HU
            
            
               Az Európai Unió Hivatalos Lapja
            
            
               L 128/10
            
         A BIZOTTSÁG (EU) 2015/805 VÉGREHAJTÁSI RENDELETE
   (2015. május 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 19-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  35 g súlyú elektronikus műszer (úgynevezett „rate gyro”), amely legfeljebb három szögsebesség-érzékelőt tartalmaz, 24 × 24 × 28 mm méretű házban. A ház hőmérséklet-érzékelőt és különféle elektronikát is tartalmaz, és kábellel van ellátva.
                  A műszer körülbelül 50–1 200  °/s (fok/másodperc) közötti tartományban érzékeli a szögsebességet és elektronikus összetevői segítségével az érzékelt értékekkel arányos elektromos kimenő jelet állít elő. A műszer a jelet nem jelzi ki, hanem a kábellel hozzákapcsolt más berendezéshez továbbítja.
                  A hőmérséklet-érzékelő a kimenő jel hőmérséklet-változás miatti esetleges eltéréseinek kompenzálásához szolgáltat információkat.
                  A műszer arra szolgál, hogy megfelelő működési pozícióval kapcsolatos utasítást adjon különféle berendezéseknek, például szélturbináknak, motoroknak vagy ipar gépeknek.
               
               
                  9031 80 38 
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 90. árucsoporthoz tartozó Megjegyzések 3. pontja, valamint a 9031 , a 9031 80  és a 9031 80 38  KN-kód szövege határozza meg.
                  Mivel a műszer szögsebesség-érzékelőt és hőmérséklet-érzékelőt is tartalmaz, ez a 90. árucsoporthoz tartozó Megjegyzések 3. pontja (a XVI. áruosztályhoz tartozó Megjegyzések 3. pontja) értelmében egy összeszerelés következtében egészet képező összetett gép. Mivel a hőmérséklet-érzékelő főként a kimenő jel kompenzálásához szolgáltat információkat, a műszer fő funkcióját a szögsebesség-érzékelők szolgáltatják.
                  Mivel a műszert nem használják navigálásra, a 9014  vámtarifaszám alá, navigációs eszközként vagy annak alkatrészeként és tartozékaként való besorolása kizárt.
                  Noha a műszer érzékeli a fokok számát másodpercenként, nem hasonló a 9029  vámtarifaszámhoz tartozó sebességmérőkhöz, mivel az érzékelt értékeket nem jeleníti meg a műszer, hanem egy elektromos jel formájában más berendezéshez továbbítja.
                  Ezért az árucikket a 9031 80 38  KN-kód alá, a 90. árucsoportban máshol nem említett, elektronikus mérő- vagy ellenőrző műszerként, készülékként és gépként kell besorolni.